cyanic-selkie/wikianc huggingface dataset:
Λέσνικ (Βοεβοδάτο Λοτζ)
Το Λέσνικ (πολωνικά: Leśnik) είναι χωριό στη διοικητική περιφέρεια της Γκμίνα Ποντεμπίτσε, εντός του Πόβιατ Ποντεμπίτσε στο Βοεβοδάτο Λοτζ στην κεντρική Πολωνία. Βρίσκεται περίπου 15 χιλιόμετρα δυτικά του Ποντεμπίτσε και 51 χιλιόμετρα δυτικά της πρωτεύουσας του βοεβοδάτου, Λοτζ.
Παραπομπές
Κατηγορία:Χωριά της Πολωνίας
Ιουλία φον Φος
Η Ιουλία φον Φος (Julie von Voss, γεννημένη ως Ιουλία Αμαλία ΅Ελισάβετ Julie Amalie Elisabeth, 24 Ιουλίου 1766 - 25 Μαρτίου 1789) ήταν Γερμανίδα αυλικός, Κυρία Επί Των Τιμών της Βασίλισσας Φρειδερίκης Λουίζας και η μοργανατική σύζυγος του Βασιλιά Φρειδερίκου Γουλιέλμου Β΄ της Πρωσίας.
Βιογραφία
Γεννήθηκε στις 24 Ιουλίου 1766 στο Μπουχ του Βερολίνου, και ήταν κόρη του Φρειδερίκου Χριστιανού φον Φος και της Αμαλίας ΟΘιλίας φον Βίερεκ.
Είχε το παρατσούκλι «Μις Μπέσι» στην πρωσική αυλή λόγω ως αγγλοφιλίας της, και θεωρητικά δεν ήταν όμορφη ή έξυπνη, αλλά γοήτευσε τον βασιλιά. Πείστηκε να «θυσιάσει τον εαυτό της για τη χώρα» και να δεχτεί τον βασιλιά από τον συγγενή της Κόμη Φινκενστάιν, ο οποίος επιθυμούσε να αντικαταστήσει την Βιλελμίνη φον Λίχτεναου, με το επιχείρημα ότι θα μπορούσε να σώσει τον βασιλιά από την κακή συντροφιά του κύκλου του.
Παντρεύτηκαν στις 7 Απριλίου 1787 στο Παρεκκλήσι του Παλατιού Σαρλότενμπουργκ. Της δόθηκε ο τίτλος Κόμισσα Ίνγκενχαϊμ. Σύμφωνα με πληροφορίες, δεν ήταν χαρούμενη με τις νέες συνθήκες, και πάντα αντιμετώπιζε τη βασίλισσα με ευγενικό σεβασμό και ποτέ δεν προσπάθησε να αναλάβει το ρόλο της βασίλισσας.
Πέθανε από φυματίωση στις 25 Μαρτίου 1789 στο Μπουχ σε ηλικία 22 ετών.
Συριακή Αραβική Ομοσπονδία Ποδοσφαίρου
Η Συριακή Αραβική Ομοσπονδία Ποδοσφαίρου (αραβικά: الاتحاد السوري لكرة القدم, αγγλικά: Syrian Football Association, SFA, FASF) αποτελεί το ανώτατο όργανο διοίκησης του ποδοσφαίρου στη Συρία. Είναι υπεύθυνη για τη διεξαγωγή των εγχώριων ποδοσφαιρικών διοργανώσεων, του πρωταθλήματος και του κυπέλλου. Συντονίζει επίσης τις δραστηριότητες των εθνικών ομάδων ποδοσφαίρου ανδρών, γυναικών και νέων.
Eξωτερικοί σύνδεσμοι
Συρια
Σύνταγμα του Μονακό
Το Σύνταγμα του Μονακό υιοθετείται το 1911, έπειτα από την Μονεγασκική Επανάσταση, και αναθεωρήθηκε σε μεγάλο βαθμό από τον πρίγκηπα Ρενιέ Γ΄ στις 17 Δεκεμβρίου 1962. Σε αυτό εντάσσονται οι τρεις μορφές των εξουσιών της πολιτείας, ενώ καθορίζεται, επίσης, η γραμμή διαδοχής για το θρόνο, κάτι που τροποποιήθηκε το 2002.
Ο πρίγκιπας κατέχει το μεγαλύτερο μέρος της εκτελεστικής εξουσίας, αλλά ο επικεφαλής της κυβέρνησης του πριγκιπάτου είναι ο υπουργός επικρατείας, που προεδρεύει στο εξαμελές συμβούλιο της κυβέρνησης. Ο υπουργός συμβουλεύει τον πρίγκιπα και είναι αρμόδιος, μαζί με την κυβέρνηση, για την επιβολή των νόμων. Τα θέματα της τοπικής αυτοδιοίκησης των τεσσάρων τμημάτων του Μονακό βρίσκονται στην αρμοδιότητα του κοινοτικού συμβουλίου, το οποίο αποτελείται από δεκαπέντε εκλεγμένα μέλη.
Σύμφωνα με το σύνταγμα, ο πρίγκιπας μοιράζεται τη νομοθετική εξουσία μαζί με το εθνικό συμβούλιο, το νομοθετικό σώμα δηλαδή του πριγκιπάτου. Μολονότι το συμβούλιο είναι ανεξάρτητο από τον πρίγκηπα και μπορεί να ενεργήσει αντίθετα προς τις επιθυμίες του, η υπογραφή του απαιτείται για την επικύρωση οποιουδήποτε προτεινόμενου νόμου.
Η δικαστική εξουσία ανήκει και αυτή στον πρίγκιπα, ο οποίος κατανέμει τη δικαιοσύνη μέσω διαφόρων δικαστηρίων εν ονόματι του ίδιου. Η ανεξαρτησία των δικαστών είναι εγγυημένη από το σύνταγμα. Το ανώτατο δικαστήριο του Μονακό αποτελείται από πέντε βασικά μέλη και δύο βοηθητικούς δικαστές, που καθορίζονται από τον πρίγκιπα, έπειτα από προτάσεις του εθνικού συμβουλίου και άλλων κυβερνητικών οργάνων. Το ανώτατο δικαστήριο είναι αρμόδιο για τις δικαστικές προσφυγές και ερμηνεύει, επίσης, το σύνταγμα όταν αυτό απαιτείται. Το νομικό σύστημα του Μονακό, στενά συνδεδεμένο σε αυτό της Γαλλίας, είναι διαμορφωμένο βάση του ναπολεόντειου κώδικα.
Παραπομπές
Μονακο Κατηγορία:Πολιτική του Μονακό
Οίκος των Ντόρια
Ο Οίκος των Ντόρια, ιταλ. Casa di Doria, παλιότερα de Auria, μετέπειτα d' Oria, είναι το όνομα ενός παλαιού και εξαιρετικά πλούσιου Οίκου της Γένουας, που έπαιξε σημαντικό ρόλο στην ιστορία της Δημοκρατίας της Γένουας στην Ιταλία, από τον 12ο αι. ως τον 16ο αι. Το παλαιό όνομα του Οίκου προέρχεται από το filiis de Auria, που σημαίνει τέκνα της Auria.
Καταγωγή
Οι έγγραφες μαρτυρίες αναφέρουν δύο μέλη του Οίκου, τον Μαρτίνο και τον Γκενουάρντο το 1110, που αποκαλούνται filii Auriae, τέκνα της Ώρια. Οι Ντόρια είχαν φέουδα στη Σαρδηνία από τον 12ο αι. ως τον 15ο και επίσης στη Ντολτσεάκουα, στην Ονέλια και στο Πορτοφίνο, στη Ριβιέρα δυτικά της Γένουας.
Αξιοσημείωτα μέλη
Ο Σίμωνας Ντόρια (ναύαρχος) έζησε στα τέλη του 12ου αι. και ήταν ένας ναύαρχος των Γενουατών στην σταυροφορική επίθεση εναντίον της Άκρας στην Παλαιστίνη. Ο Πέρσιβαλ Ντόρια απεβίωσε το 1275, πολεμώντας υπέρ των Γιβελλίνων (οπαδών του Γερμανού βασιλιά)· ήταν ένας διαβόητος πολέμαρχος και Προβηγκιανός ποιητής. Ο επίσης ποιητής Σίμωνας Ντόρια ήταν διοικητής (podestà) στις πόλεις Σαβόνα και Αλμπένγκα. Οι αδελφοί Ομπέρτο Ντόρια και Λάμμπα Ντόρια ήταν ναυτικοί διοικητές και πολιτικοί: ο πρώτος ήταν προεστός του λαού (capitano del popolo) στη Γένουα και οδήγησε τις ναυτικές δυνάμεις του στη νίκη της Λα Μελόρια (νησίδα μπροστά στο Λιβόρνο) εναντίον της Πίζας το 1284· ο δεύτερος κέρδισε μία μεγάλη μάχη εναντίον του Βενετού δόγη Αντρέα Ντάντολο στην Κουρτσόλα (της Δαλματίας) το 1298. Ο Τεοντόσιο Ντόρια χρηματοδότησε την εκστρατεία των Βαντίνο και Ουγκολίνο Βιβάλντι το 1291 με σκοπό τον περίπλου της Αφρικής. Ο Μπράνκα Ντόρια αναφέρεται από τον Δάντη στη Θεία Κωμωδία, επειδή φόνευσε δόλια τον πεθερό του Μικέλε Τσάνκε το 1275. Ο Μπρανκαλεόνε Ντόρια κυβέρνησε τη δικαιοδοσία της Αρμπορέα (μία από τις τέσσερις που ήταν χωρισμένη η Σαρδηνία) και σχεδόν κατέκτησε όλη τη νήσο ως το τέλος του 14ου αι.
Ο Οττόνε Ντόρια διοίκησε τουλάχιστον 5.000 άνδρες με βαλλίστρες, μισθοφόρους στους Γάλλους για τη μάχη του Κρεσύ εναντίον των Άγγλων, τον Αύγουστο του 1346. Ο Οττόνε και πολλοί από τους άνδρες του, σκοτώθηκαν στη μάχη, καθώς αφανίστηκαν επιτιθέμενοι και από τις δύο αντιμαχόμενες πλευρές. Αυτό διότι ο δυνατός υετός είχε βρέξει τις χορδές των βαλλιστρών τους, που αχρηστεύτηκαν· οι άνδρες του δεν μπορούσαν να μετακινηθούν εύκολα, όπως οι Άγγλοι τοξότες, έτσι ο Οττόνε διέταξε οπισθοχώρηση. Το Γαλλικό ιππικό το θεώρησε δειλία και τους επιτέθηκε, ενώ άλλοι σφαγιάστηκαν από τους Άγγλους τοξότες.
Από τον θυρεό του Γενουάτη Φραγκίσκου Α΄ Γκαττιλούζιο ηγεμόνα της Λέσβου συμπεραίνουμε, ότι η μητέρα του ήταν από τον Οίκο των Ντόρια. Από τα τρία εγγόνια του, ο Τζάκοπο νυμφεύτηκε την Βαλεντίνα Ντόρια, ο Ντορίνο Α΄ την Οριέττα Ντόρια και του τρίτου, του Παλαμέντε η κόρη Κατερίνα παντρεύτηκε τον Μαρίνο Ντόρια. Η Οριέττα Ντόρια, όταν πολιορκήθηκε στο νησί της Λέσβου το κάστρο της Μήθυμνας από τους Τούρκους, φόρεσε πανοπλία και εμψύχωσε τους πολιορκούμενους, ώστε οι Οθωμανοί έφυγαν· το θέμα έγινε όπερα.
Ένα αξιοσημείωτο μέλος του Οίκου είναι ο ναύαρχος Αντρέα Ντόρια, πρίγκιπας του Μέλφι (1466-1560), που επανίδρυσε τη Δημοκρατία της Γένουας. Έγινε αιώνιος τιμητής (censor) της Γένουας το 1528 και ναύαρχος του Καρόλου Ε΄ των Αψβούργων της Γερμανίας, που τον έκανε πρίγκιπα του Μέλφι (1531) και μαρκήσιο του Τούρσι (στη Νάπολη) το 1555. Έλαβε μέρος σε επτά ναυμαχίες· ηττήθηκε στην Πρέβεζα το 1538 από τον Χαϊρεντίν Βαρβαρόσσα. Οι τίτλοι του κληροδοτήθηκαν στον Τζοβάννι-Αντρέα Ντόρια, γιο του δεύτερου εξαδέλφου του Τζιαννεττίνο Ντόρια, που είχε υιοθετήσει. Ο Τζιαννεττίνο σκοτώθηκε το 1547 κατά τη συνωμοσία των Φιέσκι εναντίον της εξουσίας των Ντόρια επί της Γένουας· οι απόγονοί του διατήρησαν τους τίτλους του μεγάλου ναυάρχου.
Γιος του Τζοβάννι-Αντρέα ήταν ο Τζοβάννι Ντόρια καρδινάλιος της Καθολικής Εκκλησίας. Άλλοι αξιοσημείωτα μέλη του Οίκου ήταν ο ναύαρχος Κάρλο Ντόρια και ο συλλέκτης έργων τέχνης Τζοβάννι-Κάρλο Ντόρια.
Ο Οίκος είχε σχέσεις με πολιτικές δυνάμεις εντός και εκτός της Ευρώπης. Όταν ο Αμπακά χαν των Μογγόλων του Ιλχανάτου προσπάθησε να κάνει μία Γαλλο-Μογγολική συμμαχία, ζήτησε να ενδυναμώσει τους δεσμούς του με τη Γένουα. Πολλά άρρενα τέκνα του Οίκου είχαν ξένα ονόματα, όπως Αμπακά (από τον χαν των Μογγόλων), Καζάνο (από τον Γκαζάν, εγγονό του Αμπακά) και Αϊτόνε (από τον Χετούμ Α΄ της Αρμενίας).
Δόγηδες της Γένουας
Μερικά μέλη του Οίκου έγιναν δόγηδες της Γένουας:
Τίτλοι και Κλάδοι του Οίκου
Μέλη του Οίκου φέρουν τους τίτλους: του πρίγκιπα του Μέλφι (διατηρήθηκε από τον κλάδο Ντόρια-Παμφίλι), του πρίγκιπα του Τσέντολα (κλάδος Ντόρια ντ' Άνγκρι), του κόμη του Μονταλντέο, του μαρκήσιου του Τσίριε και του Μάρο, του μαρκήσιου του Σαν Κομουμμπάνο, του κυρίου της Ονέλια και άλλους πολλούς. Όλοι οι άρρενες απόγονοι του Οίκου είναι μαρκήσιοι κατ' όνομα (al cognome), δηλ. φέρουν τον τίτλο του μαρκησίου -έπειτα από το όνομα του Οίκου- ως τίτλο ευγένειας.
Εκ θηλυγονίας κλάδοι, όπως οι Κολόννα-Ντόρια, υπάρχουν ακόμη και ανθούν. Τιτλούχοι κλάδοι βρίσκονται και εκτός Ιταλίας, όπως ο Οίκος Πορράτα-Ντόρια στην Ισπανία, που τα μέλη του κατατάσσονται ως μαρκήσιοι.
Συμβολή στις μεγάλες εξερευνήσεις
Ο Οίκος συνέδραμε οικονομικά τις Πορτογαλικές και Ισπανικές θαλάσσιες εξερευνήσεις των τελών του 15ου και του 16ου αι. Ο Φραντσέσκο Ντόρια, τραπεζίτης στη Σεβίλλη, χρηματοδότησε τις εξερευνήσεις του Χριστόφορου Κολόμβου και ο γιος του Αλεράμο Ντόρια ήταν τραπεζίτης του Ιωάννη Γ΄ της Πορτογαλίας ως το 1556. Επίσης η κόρη του Αλεράμο, η Κλεμέντσα Ντόρια ήταν μία από τις πρώτες αποίκους τον 16ο αι. της Πορτογαλικής αποίκησης της Βραζιλίας. Η Κλεμέντσα παντρεύτηκε για δεύτερη φορά τον Φερνάνο Βας ντα Κόστα (π. 1520-1567), γιο του Πορτογάλου αρχιδικαστή Κριστοβάνο ντα Κόστα και δισεγγονό του θρυλικού θαλασσοπόρου Σοέιρο ντα Κόστα. Έγιναν οι γενάρχες του κλάδου Ντα Κόστα-Ντόρια, που ευδοκιμεί ως την εποχή μας: ο Χοσέ-Κάρλος-Αλελούια ντα Κόστα-Ντόρια είναι εκπρόσωπος του Κοινοβουλίου της Βραζιλίας και ο επιχειρηματίας Τζοάο-Αγκριπίνο ντα Κόστα-Ντόρια Γ΄ Τζούνιορ κρατά υπουργική θέση στη διοίκηση Χοσέ Σαρνέυ της Βραζιλίας (1085-89) και τώρα είναι κυβερνήτης του Σάο Πάουλο.
Ανδρέας Αναστασόπουλος
Ο Ανδρέας Αναστασόπουλος είναι διακεκριμένος Έλληνας αθλητής της σφαιροβολίας και είναι ο δεύτερος Έλληνας σφαιροβόλος που πέρασε το φράγμα των είκοσι μέτρων και συγκεκριμένα έχει πετύχει επίδοση 20,19μ. στα Χανιά το 2008, πετυχαίνοντας το όριο για τους Ολυμπιακούς Αγώνες. Αγωνίστηκε με τα χρώματα του Γ.Σ. Κερατσινίου και του Πανελλήνιου Γυμναστικού Συλλόγου.
Βιογραφικό
Ο Ανδρέας Αναστασόπουλος με καταγωγή από την Αρκαδία γεννήθηκε και μεγάλωσε στη Νίκαια Αττικής στις 2 Απριλίου 1976 και είναι γιος του Βασίλειου και της Παναγιώτας Αναστασοπούλου.
Ξεκίνησε τον αθλητισμό σε ηλικία δώδεκα ετών όταν βγήκε πρώτος στους αγώνες σφαιροβολίας των δημοτικών σχολείων Αττικής κα γυμναστής του σχολείου του Μανουδάκης τον σύστησε στον Δημήτρη Σύρμο που τον ενέταξε στο δυναμικό του Γ.Σ. Κερατσινίου και ήταν ο πρώτος του προπονητής. Προπονητής του επίσης υπήρξε και ο Δημήτρης Κουτσούκης. Τελευταίος του προπονητής ήταν ο Πέτρος Ακριβάκης με το οποίο πέτυχε και την επίδοση 20,19μ., το 2008, πιάνοντας και το ολυμπιακό όριο.
Διακρίσεις
Κατά τη διάρκεια της αθλητικής του σταδιοδρομίας πέτυχε τις εξής διακρίσεις:
Παραπομπές
Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Αθλητές στίβου Γ.Σ, Κερατσινίου Κατηγορία:Έλληνες αθλητές της σφαιροβολίας Κατηγορία:Έλληνες Βαλκανιονίκες Κατηγορία:Έλληνες Μεσογειονίκες Κατηγορία:Αθλητές στίβου Πανελλήνιου Γυμναστικού Συλλόγου
Daredevil
Ο Daredevil (ελληνική μεταφορά: Ατρόμητος) είναι φανταστικός υπερήρωας, ο οποίος εμφανίζεται στα αμερικάνικα βιβλία κόμικ που εκδίδει η Marvel Comics. Ο Daredevil δημιουργήθηκε από τον Σταν Λι και τον καλλιτέχνη Μπιλ Έβερετ, καθώς και με βοήθεια από τον Τζακ Κίρμπι. Ο χαρακτήρας εμφανίστηκε πρώτη φορά στο τεύχος Daredevil #1 (τον Απρίλιο του 1964).
Η ιστορία της προέλευσης του Daredevil ξεκινά με ένα ατύχημά του στην περιοχή Χέλς Κίτσεν τής Νέας Υόρκης, όπου και ζούσε, το οποίο ατύχημα κατέστησε τον Ματ Μέρντοκ τυφλό από μία ραδιενεργή ουσία που έπεσε από ένα διερχόμενο όχημα. Αν και δεν μπορεί πλέον να δει, η έκθεσή του στην ραδιενέργεια όξυνε τις υπόλοιπες αισθήσεις του πέρα από τα φυσιολογικά ανθρώπινα όρια, δίδοντάς του ένα είδος ηχοεντοπιστικού συστήματος, το οποίο λειτουργεί όπως η όραση. Ο πατέρας του, ένας πυγμάχος ονόματι Τζακ Μέρντοκ, τον βοηθά καθώς μεγαλώνει, αν και ο Τζακ στην πορεία δολοφονείται από γκάνγκστερ λόγω της άρνησής του να πολεμήσει. Αφού έφτιαξε μία στολή με κίτρινο, μαύρο και κόκκινο χρώμα (αργότερα αποκλειστικά κόκκινου χρώματος) ο Ματ αναζητά εκδίκηση από τους δολοφόνους του πατέρα του ως ο Daredevil υπερήρωας, πολεμώντας τους πολλούς εχθρούς του, όπως τον Στόχο και τον Κίνγκπιν. Έγινε επίσης και δικηγόρος. Το ψευδώνυμό του είναι "ο άνδρας χωρίς φόβο".
Αν και ο Daredevil παρέμεινε έργο των καλλιτεχνών όπως ο Έβερετ, ο Κίρμπι, ο Γουάλλυ Γουντ, Τζον Ρομίτα και άλλους, ανάμεσα στους οποίους και ο Φρανκ Μίλλερ του οποίου θητεία στο έργο του ήρωα στις αρχές της δεκαετίας του 1980 έθεσε τα βαριά θεμέλια ώστε ο χαρακτήρας να γίνει ένας από τους δημοφιλείς και βασικό κομμάτι του Σύμπαντος της Marvel. Ο Daredevil από τότε έχει περάσει από πολλές μορφές και μέσα, όπως κινούμενα σχέδια, βιντεοπαιχνίδια, ακόμα και μία ταινία του 2003, με τον Μπεν Άφλεκ να ενσαρκώνει τον πρωταγωνιστικό ρόλο. Στις τηλεοπτικές σειρές Daredevil, The Defenders και She-Hulk: Attorney at Law και στην ταινία Spider-Man: No Way Home που διαδραματίζονται στο Κινηματογραφικό Σύμπαν της Marvel, ο Τσάρλι Κοξ παίζει τον Daredevil.
Δυνάμεις και ικανότητες
Αν και ο χαρακτήρας είναι τυφλός, οι υπόλοιπες αισθήσεις του λειτουργούν με υπεράνθρωπη ακρίβεια και ευαισθησία, δίδοντάς του ικανότητες πέραν των ορίων ενός ανθρώπου που βλέπει. Λίγοι χαρακτήρες ξέρουν ότι ο ήρωας δεν μπορεί να δει. Ο Daredevil ανέπτυξε την ικανότητα ραντάρ, που είναι παρόμοια με τον ηχοεντοπισμό.
Όταν ο Φρανκ Μίλλερ επέκτεινε τις περισσότερες από τις ικανότητες του Daredevil, προσπάθησε να τις κάνει "αξιοσημείωτες τόσο που να είναι συναρπαστικές, μα όχι σε παραλληλία με τον Σούπερμαν" υπονοώντας ότι οι δυνάμεις του Σούπερμαν παραήταν απίστευτες. Όταν ο Μίλλερ μπήκε στην ομάδα του τίτλου το 1979, το πρώτο πράγμα που έκανε ήταν να "αναγεννήσει" την αίσθηση ραντάρ και να την κάνει πιο πιστευτή. Λόγω του ευαίσθητου αγγίγματος του χαρακτήρας, ο Daredevil μπορεί να διαβάσει περνώντας τα δάχτυλά του πάνω στα γράμματα μίας σελίδας  αν και οι πλαστικοποιημένες σελίδες τον εμποδίζουν από το να διαβάζει την μελάνη. Ο Daredevil συνήθως χρησιμοποιεί την υπεράνθρωπη ακοή του ως πολύγραφο ανακρίσεων με το να ακούει τις εναλλαγές στους χτύπους τής καρδιάς των ανθρώπων. Αυτή η ικανότητα μπορεί ξεγελαστεί αν η καρδιά κάποιου δεν χτυπάει με φυσικό τρόπο, π.χ. αν κάποιος έχει βηματοδότη.
Όσο ισχυρές είναι οι άλλες αισθήσεις του Daredevil, άλλο τόσο ευαίσθητες είναι· η βασική του αδυναμία είναι η ευαισθησία του στους πολύ δυνατούς ήχους και οσμές που μπορούν να χρησιμοποιηθούν, για να αποδυναμώσουν προσωρινά το ραντάρ του. Αυτή η αδυναμία χρησιμοποιείται συχνά, για να ακινητοποιήσει τον Daredevil, όταν βομβαρδιστεί από πάρα πολύ ήχο, το οποίο θα του προκαλέσει αποπροσανατολισμό και οξύ πόνο. Αφού τα μέσα όρασης του Daredevil βασίζονται στο ραντάρ του και στις οξυμένες αισθήσεις του μπορούν να εντοπίζουν, όταν κάποιος ή κάτι δεν βρεθεί σε αυτά δεν μπορεί να τα δει. Κάποια στιγμή το παραισθησιογόνο ναρκωτικό, που ο Mysterio δημιούργησε ήταν άοσμο και άνοστο, ώστε ο Daredevil να μην μπορεί να καταλάβει ότι ναρκώθηκε, μέχρι που συμβουλεύτηκε τον Doctor Strange, ο οποίος κατάφερε να καταλάβει τι ήταν από τον μικρό σταυρό που ο Mysterio έδωσε στον Daredevil και που περιείχε το ναρκωτικό, και έτσι ο Doctor Strange τον γιάτρεψε.
Οι αισθήσεις του είναι ιδιαιτέρως οξυμένες· έχει ακόμα καταδειχτεί ότι μπορεί να αισθανθεί την ελάχιστη ατμοσφαιρική διαταραχή που δημιουργείται όταν ο Nightcrawler πρόκειται να εμφανιστεί, λεπτά πριν ο συγκεκριμένος μεταλλαγμένος φτάσει πραγματικά στον προορισμό του. Όταν ο Daredevil πολέμησε την Ψυχολύγη κατά τη διάρκεια του πολέμου ανάμεσα σε Εκδικητές και X-Men, για δεύτερα κέρδισε το πλεονέκτημα, όταν εκείνη προσπάθησε να διαβάσει το μυαλό του και πλημμύρισε το μυαλό της από τον αισθητήριο κόσμο που έλαβε στο μυαλό της από το μυαλό του, δείχνοντας έτσι και την ψυχολογική εκπαίδευση που χρειάστηκε ο Daredevil, για να λειτουργεί όπως λειτουργεί.
Ενώ η αίσθηση-ραντάρ του σχεδόν αντικαθιστά το γεγονός ότι είναι τυφλός, έχει βεβαίως και τους περιορισμούς της (κάτι το οποίο ερευνήθηκε, όταν ο Μαρκ Γουέηντ ήταν υπεύθυνος του τίτλου). Δεν μπορεί να αντιληφθεί το χρώμα χωρίς άγγιγμα, και μπορεί να διαβάσει μόνο τυπωμένο υλικό, αν το μελάνι είναι αρκετά πυκνό, για την αφή του. Οι περισσότερες φωτογραφίες, τηλεοράσεις και οθόνες υπολογιστών είναι κενές για αυτόν. Έχει επίσης αδυναμία στο να αναγνωρίζει την καταγωγή κάποιου. (αν δεν υπάρχουν στοιχεία πέραν δερματικής απόχρωσης).
Αν και δεν έχει υπερφυσικές φυσικές ικανότητες πέραν της ενισχυμένης αίσθησης ισορροπίας, ο Daredevil είναι αυθεντία στις πολεμικές τέχνες. Έχοντας εκπαιδευτική από τον Κούτσουρο, ο Daredevil είναι ικανότατος πολεμιστής. Οι κλασικές του κινήσεις είναι μία μοναδική μείξη πολεμικών τεχνών όπως νινζούτσου, αΐκι ζουζούτσου, ζίου ζίτσου, κουνγκ φου, καποέιρα, τζούντο, αϊκίντο, ελληνορωμαϊκή και μάχες με ρόπαλα συνδυάζοντας αμερικάνικη πυγμαχία, καθώς και πλήρη χρήση ακροβατικών ικανοτήτων.
Το χαρακτηριστικό όπλο του Daredevil είναι το ειδικά σχεδιασμένο από τον ίδιο ρόπαλο που δημιούργησε. Μεταμφιεσμένο σε μπαστούνι για τυφλούς όταν φορά τα πολιτικά του ρούχα, είναι ένα πολυεργαλείο που περιέχει εννέα μέτρα καλωδίων που χρησιμοποιούνται στα αεροπλάνα συνδεδεμένων με μία αρπάγη ενισχυμένου ατσαλιού. Εσωτερικοί μηχανισμοί επιτρέπουν στο καλώδιο να τυλίγεται και να απελευθερώνεται άριστα και ανεμπόδιστα ενώ ένα ισχυρό ελατήριο θέτει σε λειτουργία την αρπάγη. Η λαβή μπορεί να ισιώσει όταν εκτοξεύεται. Το ρόπαλο μπορεί να διαχωριστεί στα δύο, καθιστώντας κάθε κομμάτι ένα ρόπαλο μάχης, εκ των οποίων το ένα καταλήγει σε έναν γάντζο.
Στην πολιτική του αμφίεση ο Μέρντοκ είναι ένας ικανός και σεβαστός δικηγόρος με εγκυκλοπαιδικές γνώσεις του νόμου, ειδικά των νομοθετημάτων τής Νέας Υόρκης. Είναι ικανός ερευνητής, εντοπιστής και αυθεντία στις ανακρίσεις.
Δευτεραγωνιστές χαρακτήρες
Κατά την διάρκεια της σειράς, πολλοί χαρακτήρες έχουν επηρεάσει την ζωή του Ματ Μέρντοκ. Ο πατέρας του Τζακ Μέρντοκ εμφύσησε στον Ματ την σημαντικότητα της εκπαίδευσης και της μη-βίας με στόχο να δει τον γιο του να γίνεται καλύτερος από τον ίδιο. Πάντα ενθάρρυνε τον Ματ να μελετά, παρά να παλεύει όπως ο ίδιος. Ο Τζακ αποθάρρυνε τον γιό του από το να μάθει να παλεύει. Λόγω του φόνου του πατέρα του είναι που ο χαρακτήρας γίνεται ο υπερήρωας που θα κυνηγά τούς γκάνγκστερ. Εκπαιδεύτηκε από έναν παλιό τυφλό νίντζα ονόματι Κούτσουρο, μετά το ατύχημα που είχε ως παιδί.
Ο πιο στενός φίλος του Μάτι Μέρντοκ είναι ο Φράνκλιν «Φόγκυ» Νέλσον, ο συγκάτοικός του στο κολέγιο και μετέπειτα συνέταιρος στο δικηγορικό γραφείο τους. η σχέση τους τα πρώτα χρόνια πλημμύριζε από την ένταση λόγω τής αίσθησης μειονεξίας του Νέλσον προς τον Μέρντοκ και ως δικηγόρο και ως αποδέκτη των συναισθημάτων τής γραμματέως τους, Κάρεν Πέιτζ. Πολλές φορές διαφωνούσαν για την προτίμηση του Μέρντοκ να υπερασπίζεται υπερκακοποιούς, ενώ ο Νέλσον ενθουσιαζόταν με θέματα που αφορούν τον εργασιακό και εταιρικό τομέα. Πολλές φορές έχει χρησιμοποιηθεί από τους σεναριογράφους ως κωμικό στοιχείο. Ως υπερήρωας, ο Daredevil είναι πολύ καλός φίλος με τον Spider-Man· λόγω της ενισχυμένης αίσθησής του, ο Μέρντοκ μπόρεσε να αναγνωρίσει τον Άνθρωπο-Αράχνη από την πρώτη τους συνάντηση  και ο Άνθρωπος Αράχνη έμαθε επίσης την πραγματική του ταυτότητα αργότερα. Λόγω των γεγονότων του Μια Μέρα Ακόμα ( "One More Day") ο Μέρντοκ δεν γνωρίζει πια την πραγματική ταυτότητα του Ανθρώπου Αράχνη και από τότε αρνείται να την μάθει λόγω των πιθανών κινδύνων. Ο Iron Fist  αργότερα θα γινόταν ένας από τους καλύτερους φίλους του, και κάποια στιγμή ανέλαβε τον ρόλο του Daredevil. Η Jessica Jones, μία τέως υπερήρωας που έγινε στην πορεία ιδιωτική ερευνήτρια δρα ως σωματοφύλακας του Ματ Μέρντοκ, όταν είναι στην καθημερινή ζωή του ως απλός πολίτης. Ο  άνδρας της,  Luke Cage, είναι επίσης φίλος του Daredevil. Η Μάγια Λόπεζ, μία κωφή γυναίκα και ικανή πολεμίστρια είναι φίλη του Daredevil μετά από μία μάχη που είχαν και αφού την έπεισε ότι δεν είχε σκοτώσει τον πατέρα της, επειδή την χειραγωγούσε ο Κίνγκπιν, ο οποίος ήταν και ο υπεύθυνος. Ο Μπέν Ούρικ, δημοσιογράφος στην Ημερίσια Σάλπιγγα ανακάλυψε την ταυτότητα του Daredevil και με τον καιρό έγινε φίλος του επίσης,  αν και μετά κατά την διάρκεια τής διένεξης για την ταυτότητα του Daredevil αποφάσισε να λήξει την "μυστική επαγγελματική σχέση" με τον Ούριτς, για να αποφευχθεί κάποιος συσχετισμός τους και έχει προβλήματα ο δεύτερος.
Ο Daredevil έχει μία έντονη και πονεμένη ερωτική ζωή. Ο πιο χαρακτηριστικός δεσμός του είναι η Ηλέκτρα, μία εκτελέστρια που αργότερα θα σκοτωνόταν. Την δεκαετία του 2000, ο Ματ παντρεύεται την Μίλλα Ντόναβαν, αν και ένας από τους εχθρούς του την οδήγησε στην τρέλα.
Εχθροί
Στα πρώτα του χρόνια, ο Daredevil πάλεψε με πολλούς υπερκακούς, ο πρώτος από αυτούς ήταν ο Electro, ένας αντίπαλος του Ανθρώπου Αράχνη στο τεύχος Daredevil #2. Ένας αριθμός διερχόμενων κακοποιών θα εισαχθούν με την πάροδο των ετών, όπως ο Κουκουβάγιας, ο Μοβ Άνδρας, ο Κύριος Φόβος, ο Μονομάχος, ο Άνθρωπος Ταύρος κ.α. Το δίδυμο υπερκακοποιών (ο Κόμπρας και Κύριος Χάυντ) έχει πολλές φορές έλθει αντιμέτωπο με τον Daredevil, ενώ ο Χάυντ πολλές φορές έχει πολεμήσει και μόνος με τον ήρωα. Ο ψυχωτικός εκτελεστής Στόχος εισήχθη από τον Μαρβ Γούλφμαν στο τεύχος #131,  και ήταν συνήθως ανταγωνιστής τους για τα επόμενα έξι χρόνια τής σειράς κόμικ.
Ξεκινώντας με την επίβλεψη του Φρανκ Μίλλερ στην σειρά οι παραδοσιακοί γκάμα κακών σταμάτησε να χρησιμοποιείται τόσο συχνά και αφοσιώθηκε στον αρχιεχθρό του πλέον Κίνγκπιν. Όπως και κάποιοι άλλοι κακοποιοί έτσι και ο Κίνγκπιν ξέρει την μυστική ταυτότητα του Daredevil ήρωα. Η πορεία του ως βασικού κακού σταμάτησε στο τεύχος #300, μα έχει συνεχίσει κατά διαστήματα το να εμφανίζεται. Η Ηλέκτρα έκανε την πρώτη εμφάνισή της ως κυνηγός επικηρυγμένων, και αν και η πορεία της ως κακοποιός στην ζωή του ήταν μικρή (σχεδόν έναν χρόνο), το ρομαντικό παρελθόν τους είναι ένα σημαντικό μέρος του μύθου. Ο Τιμωρός, αυτόκλητος τιμωρός του εγκλήματος με πραγματικό όνομα Φρανκ Κάστλ, είναι ένας από τους πιο αναγνωρίσιμους εχθρούς του Daredevil και κάποιες φορές αναγκαίος σύμμαχος.
Ταινίες
Το 2003, η 20th Century Fox κυκλοφόρησε την ταινία Daredevil, γραμμένο και σκηνοθετημένο από τον Μαρκ Στήβεν Τζώνσον. Ο ηθοποιός Μπεν Άφλεκ ενσάρκωσε τον πρωταγωνιστικό ρόλο.
Επίσης, μία διαγραμμένη σκηνή της ταινίας του 2005 Elektra, όπου χρησιμοποιήθηκε αργότερα στην Σκηνοθετική Οπτική μορφή της ταινίας, έδειξε ότι ο Άφλεκ επανήλθε στον ρόλο σε ένα όνειρο.
Τηλεοπτικές σειρές
Στις 6 Νοεμβρίου του 2013, η Disney και η Marvel ανακοίνωσαν ότι μια νέα σειρά Daredevil βασισμένη στον χαρακτήρα θα κυκλοφορούσε στο Netflix. Τον Δεκέμβριο του 2013, η Marvel επιβεβαίωσε ότι ο Ντρου Γκόνταρντ θα ήταν ο εκτελεστικός παραγωγός και υπεύθυνος για τη σειρά και θα έγραφε και θα σκηνοθετούσε το πρώτο επεισόδιο. Μέχρι τις 24 Μαΐου του 2014, ο Γκόνταρντ είχε αποχωρήσει ως υπεύθυνος και αντικαταστάθηκε από τον Στίβεν Σ. ΝτεΝάιτ. Ο Γκόνταρντ θα παρέμενε στη σειρά ως σύμβουλος. Στις 27 Μαΐου, ο Τσάρλι Κοξ προσλήφθηκε για να πρωταγωνιστήσει. Τα γυρίσματα ξεκίνησαν τον Ιούλιο του 2014. Ο πρώτος κύκλος κυκλοφόρησε τον Απρίλιο του 2015, ο δεύτερος κύκλος κυκλοφόρησε στις 18 Μαρτίου του 2016 και ο τρίτος κύκλος κυκλοφόρησε στις 19 Οκτωβρίου του 2018.
Στην Ελλάδα
Στην Ελλάδα, ο ήρωας δεν απέκτησε εξ αρχής δικό του τεύχος στις τότε εκδόσεις της Marvel Comics από τις Εκδόσεις Καμπανά και Μαμούθ Comix, αλλά εμφανίστηκε σε τεύχη άλλων ηρώων όπως του Spider-Man με το όνομα "Ατρόμητος".
Παραπομπές
Κατηγορία:Υπερήρωες της Marvel Comics Κατηγορία:Κόμικς που έγιναν ταινίες Κατηγορία:Κόμικς που έγιναν τηλεοπτικές σειρές Κατηγορία:Κόμικς που έγιναν βιντεοπαιχνίδια Κατηγορία:Χαρακτήρες που δημιουργήθηκαν από τον Σταν Λι
Αλκυλίωση
Αλκυλίωση ονομάζεται η μεταφορά αλκυλομάδας από ένα μόριο σε άλλο. Η αλκυλομάδα μπορεί να μεταφέρεται Ως αλκύλιο καρβοκατιόντων, μια ελεύθερη ρίζα, ένα καρβανιόν ή καρβενίου (ή των ισοδυνάμων τους). ομάδα αλκυλίου είναι τμήμα ενός μορίου με τον γενικό τύπο C n H 2 n + 1, όπου η είναι ακέραιος που απεικονίζει τον αριθμό των ατόμων άνθρακα που συνδέονται μεταξύ τους. Για παράδειγμα, ομάδα μεθυλίου ( n = 1, CH 3) είναι θραύσμα ενός μορίου μεθανίου(CH 4). Οι αλκυλιωτικοί παράγοντες χρησιμοποιούν επιλεκτική αλκυλίωση προσθέτοντας την επιθυμητή αλειφατική αλυσίδα άνθρακα στο προηγουμένως επιλεγμένο αρχικό μόριο. Αυτή είναι μία από τις πολλές γνωστές χημικές συνθέσεις. Οι αλκυλομάδες μπορούν επίσης να απομακρυνθούν σε μια διαδικασία γνωστή ως απαλκυλίωση. Οι αλκυλιωτικοί παράγοντες συχνά ταξινομούνται ανάλογα με τον πυρηνόφιλο ή τον ηλεκτροφιλό τους χαρακτήρα.
Στα πλαίσια διύλισης ελαίου, η αλκυλίωση αναφέρεται σε συγκεκριμένη αλκυλίωση ισοβουτανίου με ολεφίνες. Για την αναβάθμιση του πετρελαίου, η αλκυλίωση παράγει εξαιρετικό μείγμα για βενζίνη.
Στην ιατρική, η αλκυλίωση του DNA χρησιμοποιείται στη χημειοθεραπεία για να καταστρέψει το DNA των καρκινικών κυττάρων. Η αλκυλίωση επιτυγχάνεται με την κατηγορία φαρμάκων που ονομάζονται αλκυλιωτικοί αντινεοπλαστικοί παράγοντες. κέντρο|μικρογραφία| Τυπική οδός αλκυλίωσης του βενζολίου με αιθυλένιο και ZSM-5 ως ετερογενούς καταλύτη
Πυρηνόφιλοι αλκυλιωτικοί παράγοντες
Οι πυρηνόφιλοι αλκυλιωτικοί παράγοντες παρέχουν το ισοδύναμο ενός αλκυλοανιόντος ( καρβανιόν ). Το τυπικό "αλκυλοανιόν" προσβάλλει ένα ηλεκτρόφιλο, σχηματίζοντας νέο ομοιοπολικό δεσμό μεταξύ της αλκυλομάδας και του ηλεκτροφίλου. Το αντιανιόν, το οποίο είναι ένα κατιόν όπως το λίθιο, μπορεί να αφαιρεθεί και να ξεπλυθεί κατά την επεξεργασία. Παραδείγματα περιλαμβάνουν τη χρήση οργανομεταλλικών ενώσεων όπως τα αντιδραστήρια Grignard (οργανομαγνήσιο), το οργανολίθιο, ο οργανικός χαλκός και τα αντιδραστήρια οργανονατρίου. Αυτές οι ενώσεις συνήθως μπορούν να προσθέσουν ένα άτομο άνθρακα με έλλειψη ηλεκτρονίων όπως σε μια καρβονυλομάδα. Οι πυρηνόφιλοι αλκυλιωτικοί παράγοντες μπορούν να αντικαταστήσουν αλογονιδικούς υποκαταστάτες σε άτομο άνθρακα μέσω του μηχανισμού SN2. Με έναν καταλύτη, αλκυλιώνουν επίσης αλκυλο και αρυλαλογονίδια, όπως δίδεται ως παράδειγμα στους συνδέσμους Suzuki. κέντρο|μικρογραφία| Η σύζευξη Kumada χρησιμοποιεί τόσο ένα στάδιο πυρηνόφιλης αλκυλίωσης μετά την οξειδωτική προσθήκη του αρυλαλογονιδίου (L = Ligand, Ar = Αρύλιο ). Ο μηχανισμός SN2 δεν είναι διαθέσιμος για αρυλ υποκαταστάτες, όπου η τροχιά επίθεσης του ατόμου άνθρακα θα ήταν μέσα στον δακτύλιο. Επομένως, μόνο αντιδράσεις που καταλύονται από οργανομεταλλικούς καταλύτες είναι δυνατές.
C-αλκυλίωση
Η C-αλκυλίωση είναι διαδικασία για το σχηματισμό δεσμών άνθρακα-άνθρακα. Για αλκυλίωση άνθρακα, η ηλεκτροφιλία αλκυλαλογονιδίων αυξάνεται με την παρουσία οξέος κατα Lewis όπως τριχλωριούχου αργιλίου. Τα οξέα κατα Lewis είναι ιδιαίτερα κατάλληλα για C-αλκυλίωση. Η C-αλκυλίωση μπορεί επίσης να πραγματοποιηθεί από αλκένια παρουσία οξέων.
Ν-και Ρ-αλκυλίωση
Η Ν- και Ρ-αλκυλίωση είναι σημαντικές διεργασίες για το σχηματισμό δεσμών άνθρακα-αζώτου και άνθρακα-φωσφόρου.
Οι αμίνες αλκυλιώνονται εύκολα. Ο ρυθμός αλκυλίωσης ακολουθεί την τάξη τριτοταγούς αμίνης <δευτεροταγής αμίνη <πρωτοταγής αμίνη. Τυπικοί αλκυλιωτικοί παράγοντες είναι αλκυλαλογονίδια. Η βιομηχανία βασίζεται συχνά σε μεθόδους πράσινης χημείας που περιλαμβάνουν αλκυλίωση αμινών με αλκοόλες, το υποπροϊόν είναι νερό Η υδροαμίνωση είναι μια άλλη "πράσινη" μέθοδος για Ν-αλκυλίωση.
Στην αντίδραση Menshutkin, μια τριτοταγής αμίνη μετατρέπεται σε άλας τεταρτοταγούς αμμωνίου με αντίδραση με αλκυλαλογονίδιο. Παρόμοιες αντιδράσεις συμβαίνουν όταν οι τριτοταγείς φωσφίνες υφίστανται επεξεργασία με αλκυλαλογονίδια, με τα προϊόντα να είναι άλατα φωσφονίου. κέντρο| Menshutkin-αντίδραση Οι θειόλες αλκυλιώνονται εύκολα για να δώσουν θειαιθέρες. Η αντίδραση διεξάγεται συνήθως παρουσία μιας βάσης ή χρησιμοποιώντας τη συζυγιακή βάση της θειόλης. Οι θειοαιθέρες υφίστανται αλκυλίωση για να δώσουν ιόντα σουλφονίου.
Ο-αλκυλίωση
Οι αλκοόλες αλκυλιώνονται για να δώσουν αιθέρες :
Όταν ο παράγοντας αλκυλίωσης είναι ένα αλκυλαλογονίδιο, η μετατροπή ονομάζεται σύνθεση αιθέρα Williamson. Οι αλκοόλες είναι επίσης καλοί αλκυλιωτικοί παράγοντες παρουσία κατάλληλων καταλυτών οξέος. Για παράδειγμα, οι περισσότερες μεθυλαμίνες παρασκευάζονται με αλκυλίωση αμμωνίας με μεθανόλη. Η αλκυλίωση των φαινολών είναι ιδιαίτερα απλή καθώς υπόκειται σε λιγότερες ανταγωνιστικές αντιδράσεις.
Η πιο πολύπλοκη αλκυλίωση αλκοολών και φαινολών περιλαμβάνει αιθοξυλίωση. Το αιθυλενοξείδιο είναι η αλκυλιωτική ομάδα σε αυτήν την αντίδραση.
Οξειδωτική προσθήκη σε μέταλλα
Στη διαδικασία που ονομάζεται οξειδωτική προσθήκη, τα μέταλλα χαμηλού σθένους συχνά αντιδρούν με αλκυλιωτικούς παράγοντες για να δώσουν μεταλλικά αλκύλια. Αυτή η αντίδραση αποτελεί βήμα στη διαδικασία Cativa για τη σύνθεση οξικού οξέος από μεθυλοϊωδίδιο. Πολλές αντιδράσεις διασταυρούμενης ζεύξης προχωρούν επίσης μέσω οξειδωτικής προσθήκης.
Ηλεκτρόφιλοι αλκυλιωτικοί παράγοντες
Οι ηλεκτρόφιλοι αλκυλιωτικοί παράγοντες παρέχουν το ισοδύναμο ενός κατιόντος αλκυλίου. Τα αλκυλαλογονίδια είναι τυπικοί αλκυλιωτικοί παράγοντες. Το τετραφθοροβορικό τριμεθυλοξόνιο και το τετραφθοροβορικό τριαιθυλοξόνιο είναι ιδιαίτερα ισχυρά ηλεκτρόφιλα λόγω του εμφανούς θετικού φορτίου και μιας αδρανούς ομάδας αποχώρησης (διμεθυλ ή διαιθυλαιθέρας). Το θειικό διμεθύλιο είναι ενδιάμεσο στην ηλεκτροφιλία. μικρογραφία| Το τετραφθοροβορικό τριαιθυλοξόνιο είναι ένας από τους πιο ηλεκτροφιλικούς παράγοντες αλκυλίωσης.
Κίνδυνοι
Οι ηλεκτροφιλικοί, διαλυτοί αλκυλιωτικοί παράγοντες είναι συχνά τοξικοί και καρκινογόνοι, λόγω της τάσης τους να αλκυλιώσουν το DNA. Αυτός ο μηχανισμός τοξικότητας σχετίζεται με τη λειτουργία των αντικαρκινικών φαρμάκων με τη μορφή αλκυλιωτικών αντινεοπλαστικών παραγόντων. Ορισμένα χημικά όπλα, όπως το αέριο μουστάρδας, λειτουργούν ως αλκυλιωτικοί παράγοντες. Το αλκυλιωμένο DNA είτε δεν τυλίσσεται ή δεν ξετυλίσσεται σωστά, είτε δεν μπορεί να υποβληθεί σε επεξεργασία με ένζυμα αποκωδικοποίησης πληροφοριών.
Στη βιολογία
Η μεθυλίωση είναι ο πιο κοινός τύπος αλκυλίωσης. Η μεθυλίωση στη φύση πραγματοποιείται συχνά από τα ένζυμα που βασίζονται σε βιταμίνη Β12 και ριζικά-SAM. μικρογραφία| Η αντίδραση μεταφοράς μεθυλίου τύπου S N2 σε μεθυλίωση DNA . Μόνο η βάση συμπαράγοντα SAM και η κυτοσίνη παρουσιάζονται για απλότητα. Στη μεθανογένεση, το συνένζυμο Μ μεθυλιώνεται με τετραϋδρομεθανοπτερίνη.
Παραγωγή βενζίνης
κέντρο|μικρογραφία| Τυπική καταλυόμενη από οξύ μέθοδος προς [[2,4-διμεθυλοπεντάνιο .]] Σε συμβατικό διυλιστήριο πετρελαίου, το ισοβουτάνιο αλκυλιώνεται με αλκένια χαμηλού μοριακού βάρους (κυρίως ένα μείγμα προπενίου και βουτενίου ) παρουσία ενός καταλύτη οξέος Brønsted, ο οποίος μπορεί να περιλαμβάνει στερεά οξέα (ζεόλιθους). Ο καταλύτης πρωτονιώνει τα αλκένια (προπένιο, βουτένιο) για να παραγάγει καρβοκατασκευάσματα, τα οποία αλκυλιώνουν ισοβουτάνιο. Το προϊόν, που ονομάζεται «αλκυλικό», αποτελείται από ένα μείγμα υψηλών οκτανίων, παραφινικών υδρογονανθράκων διακλαδισμένης αλυσίδας (κυρίως ισοεπτάνιο και ισοοκτάνιο ). Το Alkylate είναι ένα κορυφαίο απόθεμα ανάμιξης βενζίνης, επειδή έχει εξαιρετικές ιδιότητες αντικραδασμικής και καθαρό κάψιμο. Το αλκυλικό είναι επίσης βασικό συστατικό του avgas. Συνδυάζοντας καταλυτική πυρόλυση ρευστού, πολυμερισμό και αλκυλίωση, τα διυλιστήρια μπορούν να λάβουν απόδοση βενζίνης 70 τοις εκατό. Η ευρεία χρήση θειικού οξέος και υδροφθορικού οξέος στα διυλιστήρια δημιουργεί σημαντικούς περιβαλλοντικούς κινδύνους. Τα ιονικά υγρά χρησιμοποιούνται αντί της παλαιότερης γενιάς ισχυρών οξέων Bronsted.
Εξωτερικοί σύνδεσμοι
Κατηγορία:Χημικές διεργασίες Κατηγορία:Οργανικές αντιδράσεις Κατηγορία:Βιομηχανικές διεργασίες Κατηγορία:Σελίδες με μη επιθεωρημένες μεταφράσεις
Μέρλιν ο Μάγος
thumb|160 px|right|Μέρλιν και Βόρτιγκερν Ο Μέρλιν, (Merlin) είναι μυθικό πρόσωπο και βασική μορφή του αρθουριανού κύκλου εμφανίζεται στα υπάρχοντα αρχεία (Armes Prydein, Y Gododdin) από τις αρχές του 10ου αιώνα ως προφήτης μόνον, αλλά ο ρόλος του εξελίχθηκε βαθμιαία σε εκείνον του μάγου, του προφήτη και του συμβούλου, σε όλες τις εξελικτικές φάσεις του βασιλείου του βασιλιά Αρθούρου. Του δόθηκε το όνομα Εμρίς (ή Αμβρόσιος) κατά τη γέννησή του στο Καέρ-Φύρντιν (Καρμάρθεν). Μόνο αργότερα έγινε γνωστός ως Μέρλιν, εκλατινισμένη εκδοχή της ουαλλικής λέξης Μύρρντιν, από τον τόπο της γέννησής του. Τούτος ο τύπος επινοήθηκε -όπως και πολλοί άλλοι- πιθανώς από τον Τζέφρεϊ του Μονμάουθ, καθώς δεν ήθελε ο χαρακτήρας του Μέρλιν να σχετίζεται με τη γαλική λέξη merde, που σημαίνει «περίττωμα».
Ο μύθος
Ο Μέρλιν ήταν ο παράνομος γιος μιας βασιλικής πριγκήπισσας του Ντυφέντ. Ο πατέρας της, όμως, ο βασιλιάς Μέουριγκ απ Μάρεντυντ απ Ρέιν, δεν αναφέρεται στις παραδοσιακές βασιλικές γενεαλογίες αυτού του βασίλειου και ήταν πιθανώς ελάσσων τοπικός άρχοντας μιας περιοχής που συνορεύει με το Κερεντίγκιον. Ο πατέρας του Μέρλιν λέγεται πώς ήταν ένας άγγελος που επισκέφθηκε την πριγκήπισσα και την άφησε με το παιδί. Οι εχθροί του Μέρλιν ισχυρίστηκαν πως ο πατέρας του ήταν στην πραγματικότητα incubus, δηλαδή δαίμονας του ύπνου, ένα κακό πνεύμα που συνευρίσκεται ερωτικά με τις γυναίκες στη διάρκεια του ύπνου. Το παιδί του κακού ήταν το υποθετικό αντίβαρο στην αγαθοεργό επίδραση του Ιησού Χριστού πάνω στη γη. Ο Μέρλιν ευτυχώς, βαφτίστηκε νωρίς, ένα γεγονός που λέγεται ότι απέβαλε το κακό από τη φύση του, αλλά άφησε τις δυνάμεις του άθικτες. Η αρχική ιστορία επινοήθηκε πιθανώς για να σώσει τη μητέρα του από το σκάνδαλο, που θα ξεπηδούσε εξαιτίας της σχέσης της με κάποιον Μόρφυν Φρυχ (Φρέκλεντ) ελάσσονα πρίγκιππα του οίκου των Κόελ.
Ο μύθος μας λέγει ότι μετά από τη ρωμαϊκή απόσυρση από τη Μεγάλη Βρετανία και το σφετερισμό του θρόνου από τους νόμιμους κληρονόμους, ο Βόρτιγκερν τράβηξε για την Ουαλία, ελπίζοντας να κατασκευάσει ένα ορεινό οχυρό στο Ντίνας Έμρυς. Δυστυχώς, το κτήριο κατέρρεε διαρκώς και οι μάγοι του οίκου του Βόρτιγκερν του είπαν ότι η ανθρώπινη θυσία ενός ορφανού από πατέρα παιδιού θα έλυνε το πρόβλημα. Η δυσκολία ήταν πως τέτοια παιδιά είναι μάλλον δύσκολο να βρεθούν. Ευτυχώς για το φρούριο του Βόρτιγκερν, ο Μέρλιν δεν είχε ανθρώπινο πατέρα και συνέβη να ήταν διαθέσιμος. Πριν πραγματοποιηθεί η θυσία, ο Μέρλιν χρησιμοποίησε τις μεγάλες δυνάμεις του και απέδωσε το δομικό πρόβλημα σε μια υπόγεια λίμνη, στην οποία ζούσε ένας κόκκινος και ένας λευκός δράκοντας. Σύμφωνα με τον Μέρλιν, ο κόκκινος δράκοντας συμβόλιζε τους Βρετανούς και ο λευκός δράκοντας τους Σάξονες. Ο λευκός δράκοντας υπερίσχυσε στην αρχή, αλλά κατόπιν ο κόκκινος δράκοντας ανέλαβε τις δυνάμεις του. Το νόημα ήταν σαφές. Ο Μέρλιν προφήτευσε ουσιαστικά ότι ο Βόρτιγκερν θα σκοτωνόταν και θα τον ακολουθούσε στο θρόνο ο Αμβρόσιος Αουρελιανός, κατόπιν ο Ούθερ Πεντράγκον και τέλος ένας μεγάλος ηγέτης, ο Αρθούρος. Εκείνος θα έδιωχνε τελικά του Σάξονες.
Επιβεβαιώνοντας την προφητεία, ο Βόρτιγκερν σκοτώθηκε και ο Αμβρόσιος πήρε το θρόνο. Αργότερα, φαίνεται πως ο Μέρλιν κληρονόμησε το βασίλειο του παππού του, αλλά εγκατέλειψε τα εδάφη του για τη μυστηριώδη ζωή του μάγου-προφήτη. Μετά το 460 μ.Χ. βρετανοί ευγενείς σφαγιάστηκαν σε ένα ειρηνευτικό συμβούλιο κατόπιν προδοσίας των Σαξόνων και ο Μέρλιν συμβούλεψε τον Αμβρόσιο να εγείρει ένα κατάλληλο μνημείο. Μαζί με τον Ούθερ Πεντράγκον, οδήγησε μια αποστολή στην Ιρλανδία για να φέρει τους μεγάλιθους (Chorea Gigantum). Ο μάγος, χρησιμοποιώντας τις ασυνήθιστες δυνάμεις του, έφερε τις γιγάντιες πέτρες σε μια περιοχή δυτικά του Αμέσμπουρι και τις έστησε γύρω από τον μαζικό τάφο των βρετανών ευγενών. Πρόκειται για έναν από τους μύθους θεμελίωσης του πολύ γνωστού μας Στόουνχεντζ.
Μετά από το θάνατό του, τον Αμβρόσιο διαδέχθηκε ο αδελφός του, Ούθερ. Τον Ούθερ βοήθησε ο Μέρλιν στο κυνήγι της γοητευτικής συζύγου του Γκορλουά, της Υγκέρνα (Ιγκρέιν ή Έιγκρ σε ορισμένα κείμενα), στη γη της Κορνουάλης. Με τις γητειές του Μέρλιν ο Ούθερ μεταμορφώθηκε σε Γκορλουά. Μπήκε στο κάστρο και κατάφερε να ξεγελάσει την Υγκρέιν, η οποία συνέλαβε ένα παιδί, τον Αρθούρο. Ο Γκορλουά, μη γνωρίζοντας τι συμβαίνει, βγήκε από το κάστρο για να συναντήσει τον Ούθερ σε μάχη, με αποτέλεσμα να σκοτωθεί από τα στρατεύματά του.
Μετά τη γέννησή του, ο Μέρλιν έγινε ο δάσκαλος του νέου αγοριού, ενώ μεγάλωνε με τον θετό του πατέρα, τον Σερ Έκτορ (Κύνυρ Κέινφαρφογκ, τον Ξανθογένη). Σε μια καθοριστική στιγμή για τη ζωή του Αρθούρου, ο Μέρλιν διοργάνωσε τον διαγωνισμό στον οποίο ο νεαρός μαθητής του έγινε βασιλιάς σύμφωνα με την παράδοση. Αργότερα ο μάγος συνάντησε την Κυρά της Λίμνης στην Πηγή του Μπάρεντον, στη Βρετανία και την έπεισε να δώσει το Εξκάλιμπερ στον νέο βασιλιά. Σε όλους σχεδόν τους μύθους ο πραγματικός δημιουργός της Στρογγυλής Τράπεζας είναι ο Μέρλιν, ο οποίος συνδέεται στενά με όλα τα δρώμενα του βασιλείου του Κάμελοτ. Ο Τζέφρεϊ του Μονμάουθ περιγράφει τον Μέρλιν να συνοδεύει τον πληγωμένο Αρθούρο στο νησί της Άβαλον για τη θεραπεία των πληγών του. Άλλοι θρύλοι αναφέρουν ότι εκείνος, ο μη ανθρώπινος Μέρλιν, ερωτεύθηκε παθιασμένα την Κυρά της Λίμνης και άλλοι ότι έπεσε θύμα της γοητείας της Μοργκάνα λε Φέι. Όποια και αν ήταν το αντικείμενο του πόθου του, ο Μέρλιν της δίδαξε όλα τα μυστικά της τέχνης του. Εκείνη έγινε πανίσχυρη και οι δυνάμεις της ξεπέρασαν την τέχνη του Μέρλιν. Φυλάκισε τον μάγο σε ένα γυάλινο πύργο ή σπηλιά κατ’ άλλους. Έτσι, η απουσία του από τη μάχη του Κάμλαν ήταν καθοριστική για την ήττα του Αρθούρου από τα στρατεύματα του γιου του, Μόρντρεντ.
Η ιστορία
Σύμφωνα με το Vita Merlini (περ. 1151) του Τζέφρεϊ, ο Μέρλιν/Μύρντιν ήταν ένας προφήτης του 6ου αι. που ζούσε στις βόρειες περιοχές της Μεγάλης Βρετανίας και ότι η ζωή του εκτεινόταν πολύ πέρα από τη σφαίρα επιρροής του Αρθούρου. Ο Μέρλιν ταξίδεψε βόρεια μετά τη μάχη του Κάμλαν, στην αυλή του βασιλιά Γκουεντολέ του Καέρ-Γκουενολέ, βόρεια του Σάλγουεϊ, όπου οι ντόπιοι τον ονόμασαν Λαϊλόκεν ή Λλάλλογκαν. Λίγο μετά ξέσπασε πόλεμος ανάμεσα στον πάτρονα του Μέρλιν και τρεις συμμάχους, τον βασιλιά Ρίντερχ Χαέλ του Στρατκλάιντ και τους βασιλείς Πέρντυρ και Γκουόργκι του Ελμπράουκ (Υόρκη). Ο Γκουεντολέ σκοτώθηκε στη μάχη του Αρντέρυντ (Άρθουρετ) και ο Μέρλιν μισότρελος από τη θλίψη του πέταξε ως το Καληδόνιο Δάσος. Έζησε εκεί κυριευμένος από φρενίτιδα σχεδόν ένα χρόνο. Τότε έγινε γνωστός με το όνομα Μύρντιν Βυλτ, ο Άγριος, πριν ο Ρίντερχ τον φέρει πίσω στην ασφάλεια του Στράτκλαϊντ Κορτ.
Ορισμένοι ερευνητές του αρθουριανού κύκλου πιστέυουν ότι υπήρχαν δύο Μέρλιν, ο Μύρντιν Έμρυς και ο Μύρντιν Βυλτ. Το γεγονός ότι ο Μέρλιν φαίνεται να ζει από το 420 (Βόρτιγκερν) ως το 580 (Ρίντερχ Χαέλ) επιβεβαιώνει μάλλον τούτη την άποψη. Η χρονική έκταση είναι απίθανη για μια ανθρώπινη ζωή και οι πρώιμες εκδοχές της ιστορίας του Βόρτιγκερν στο Ντίνας Έμρυς κατονομάζουν το ορφανό αγόρι ως Έμρυς Βλέντιγκ (Αμβρόσιο Αουρελιανό), που ζούσε στο Κάμπους Ελλέτι του Γκλύγουϊσιγκ. Παρόλο που η ιστορία του Μύρντιν Βυλτ ταυτίζεται σε πολλά σημεία με τον αρχαίο θρύλο των βρετανικών νησιών για τον ερημίτη που ζει στα δάση και θα μπορούσε να αγνοηθεί ιστορικά, φαίνεται πως υπήρξε αυθεντικό πρόσωπο, αλλά το όνομά του ήταν πιθανώς Λαϊλόκεν. Τον χρησιμοποίησε απλώς ο Τζέφρεϊ του Μονμάουθ ως μέντορα του Αρθούρου, αντλώντας τα χαρακτηριστικά του από έναν παρόμοιο χαρακτήρα του Καέρ-Φύρντιν; Ο P.C. Bartrum ισχυρίζεται πως όχι και υποδεικνύει ότι υπάρχει μόνον ένας Μέρλιν/Μύρντιν και ότι με την πάροδο του χρόνου επινοήθηκαν νέοι μύθοι που σε ένα βαθμό υποκατέστησαν τον αρχικό, προκαλώντας στους ύστερους μελετητές μεγάλη σύγχυση.
Διερμηνέας (υπολογιστές)
Στην πληροφορική διερμηνέας ή διερμηνευτής (interpreter) συνήθως σημαίνει ένα πρόγραμμα που εκτελεί ή ερμηνεύει εντολές σε κάποια γλώσσα προγραμματισμού. Η διερμήνευση και η μεταγλώττιση είναι τα δύο βασικά μέσα με τα οποία υλοποιούνται οι γλώσσες προγραμματισμού, αν και δεν αποτελούν εντελώς διακριτές κατηγορίες, καθώς οι λειτουργίες τους επικαλύπτονται σε κάποιον βαθμό. Διερμηνέας είναι ένα πρόγραμμα που είτε: Με την τελευταία έννοια, ο επεξεργαστής είναι μιας μορφής διερμηνέας εντολών κώδικα μηχανής σε συνδυασμό με τον μεταγλωττιστή που τις παράγει.
Μέρλιν ο Μάγος
Η ιστορία
Η θέση της φυλακής ή του τάφου του λέγεται ότι βρίσκεται κάτω από τον λόφο του Μέρλιν στο Μάρλμπορο Κόλετζ στο Γουΐλτσιρ, στο Ντουμελζιέρ του Τουϊντέιλ (Σκωτία), στο Μπρυν Μύρντιν (λόφο του Μέρλιν) κοντά στο Καρμάρθεν της Ουαλίας, στο Λε Τομπό ντε Μερλίν κοντά στο Πεμπόντ της Βρεττάνης και στο Ύνυς Ένλι (Μπράντσεϊ Άιλαντ) της χερσονήσου Λλέυν στην Ουαλία. Ουκ ολίγες δηλαδή, κάτι σαν τις πόλεις που διεκδικούν την καταγωγή του Ομήρου.
Διερμηνέας (υπολογιστές)
Η Perl, η Python, η MATLAB, και η Ruby είναι παραδείγματα γλωσσών που μεταφράζουν τον κώδικα σε αποδοτική μορφή, στο νούμερο 2 παραπάνω, ενώ η UCSD Pascal και η εικονική μηχανή της Java ανήκουν στο νούμερο 3 παραπάνω: τα προγράμματα Java μεταγλωττίζονται και αποθηκεύονται ως κώδικας bytecode, που στη συνέχεια συνδέεται κατά την ώρα της εκτέλεσης και εκτελείται από ένα διερμηνέα (εικονική μηχανή). Μερικά συστήματα όπως η Smalltalk συνδυάζουν τη δεύτερη και τρίτη κατηγορία.
Ο όρος διερμηνευμένη γλώσσα σημαίνει ότι η κανονική υλοποίηση της γλώσσας είναι διερμηνέας ή μεταγλωττιστής. Μια γλώσσα υψηλού επιπέδου είναι βασικά μια αφαίρεση, που (ιδανικά) δεν εξαρτάται από κάποια συγκεκριμένη υλοποίηση.
Θεωρητικά, οποιαδήποτε γλώσσα μπορεί να είναι είτε μεταγλωττισμένη είτε διερμηνευμένη, έτσι ο διαχωρισμός αυτός εφαρμόζεται μόνο με βάση την συνήθη πρακτική υλοποίησης, και όχι κάποια συγκεκριμένη ιδιότητα μιας γλώσσας.
Πολλές γλώσσες έχουν υλοποιηθεί τόσο με χρήση μεταγλωττιστών όσο και με διερμηνείς, όπως η Lisp, η Pascal, η C, η BASIC και η Python. Η γλώσσα Java μεταφράζεται σε μια μορφή που προορίζεται συνήθως για διερμήνευση, αν και συχνά χρησιμοποιείται η μεταγλώττιση ακριβώς-στην-ώρα (just-in-time compilation) για να παράγει κώδικα μηχανής πριν την εκτέλεση. Οι γλώσσες .Net της Microsoft μεταγλωττίζονται στην CIL από την οποία συνήθως μεταγλωττίζονται στη συνέχεια σε κώδικα μηχανής, αν και υπάρχει εικονική μηχανή που μπορεί να διερμηνεύσει τη CIL.
Κατηγορία:Γλώσσες προγραμματισμού
Μονή Καρακάλλου
Η Ιερά Πατριαρχική και Σταυροπηγιακή Μονή Καρακάλλου είναι μία εκ των είκοσι μονών του Αγίου Όρους και κατατάσσεται ενδέκατη (11η) στην ιεραρχική τάξη των Αγιορείτικων Μονών.
Καθηγούμενος της Ιεράς Μονής σήμερα είναι ο Αρχιμανδρίτης Φιλόθεος Καρακαλλινός. Η μοναστική δύναμη της Μονής, σύνολο μοναχών, δόκιμων μοναχών και εξαρτηματικών, κυμαίνεται σήμερα στα 55 με 60 άτομα.
Ιστορικό
Η μονή πρέπει να κτίστηκε στα τέλη του 10ου αιώνα ή στις αρχές του 11ου, σύμφωνα με έγγραφο του 11ου αιώνα, πιθανόν από τον μοναχό Νικόλαο Καρακάλλα. Το 13ο αι. η μονή, όπως και όλο το Άγιο Όρος, αρχίζει να παρακμάζει εξαιτίας των συχνών επιδρομών των Καταλανών πειρατών. Όμως στα τέλη αυτού του αιώνα και τον επόμενο η μονή ακμάζει και πάλι χάρη στις δωρεές των Βυζαντινών αυτοκρατόρων. Για μικρό διάστημα κατά το β΄ μισό του 15ου αι. περνάει άλλη μια περίοδο παρακμής μετά την άλωση της Πόλης. Τον επόμενο αιώνα και τους τρεις αιώνες που ακολουθούν, χάρη στις δωρεές των Μολδαβών (Ρουμάνων) και Ιβήρων (Γεωργιανών) Ηγεμόνων, η μονή βρίσκεται σε ανοδική πορεία φτάνοντας ακόμα και τους 500 μοναχούς. Κατά τα δύσκολα χρόνια των δύο Παγκόσμιων Πολέμων η μονή καθοδηγήθηκε από τον χαρισματικό γέροντα Κοδράτο, γνωστό και εκτός Αγίου Όρους, και γνώρισε μεγάλη άνθηση. Σε φθίνουσα πορεία πέρασε ξανά τη δεκαετία του 1980, έως την αρχή του '90.
Balls to the Wall
Balls to the Wall είναι ο τίτλος του πέμπτου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 5 Δεκεμβρίου του 1983 από την "RCA" και τη "Lark Records" στην Ευρώπη και ένα μήνα αργότερα από την "Portrait Records" στην Αμερική. Η ηχογράφηση του άλμπουμ πραγματοποιήθηκε το καλοκαίρι του 1983 στα "Dierks Studios" της Κολωνίας.
Μονή Καρακάλλου
Ιστορικό
Η Μονή που φέρεται κτισμένη με την αρχιτεκτονική των κάστρων του 16ου αιώνα φέρει περισπούδαστο πύργο με επάλξεις, "ζεματίστρες" και "καταχύστρες" με μια αγέρωχη όψη. Ο πύργος είναι από τους ωραιότερους του Αγίου Όρους μαζί μ΄ εκείνον της Μονής Δοχειαρίου.
Η Μονή καυχάται για δυο αδελφούς της που αξιώθηκαν να μπουν στη χορεία των Αγίων του Θεού: Τον όσιο Γερβάσιο τον διά Χριστόν σαλό, που έζησε ως ρακένδυτος ασκητής γύρω από τη Μονή και πέθανε στις αρχές του 18ου αιώνα, και το νέο οσιομάρτυρα Γεδεών. Ο Γεδεών, αφού ασκήτεψε επί 35 χρόνια στο μοναστήρι, σφαγιάσθηκε στις 30/12/1818 από τους Τούρκους στον Τύρναβο Λαρίσης, πολιούχος του οποίου τυγχάνει, επειδή δεν αρνήθηκε το Χριστό. Το καθολικο της μονής είναι αφιερωμένο στους Πρωτοκορυφαίους Αποστόλους Πέτρο και Παύλο. Θεμελιώθηκε το 1548 και τελείωσε το 1563. Στις αρχές του 18ου αιώνα έγινε μια μικρή ανακαίνισή του. Το 1710 προστέθηκε το κωδωνοστάσιο και τέσσερα χρόνια αργότερα ο εξωνάρθηκάς του. Λόγω της περιορισμένης αυλής του μοναστηριού, η μονή Καρακάλλου δεν διαθέτει φιάλη (κρήνη για τον καθαρμό των χεριών).
Balls to the Wall
Αυτός ήταν ο πρώτος δίσκος του συγκροτήματος που κατάφερε να μπει στο Top-100 του Billboard των Ηνωμένων Πολιτειών και το Top-50 στον Καναδά, για να βραβευθεί ως χρυσός και στις δύο χώρες, ενώ ανέβηκε στο Top-10 στη Σουηδία και μπήκε στα τσαρτ της πατρίδας του συγκροτήματος.
Μονή Καρακάλλου
Παρεκκλήσια και λείψανα
Η Μονή Καρακάλλου διαθέτει πέντε παρεκκλήσια μέσα στον περίβολό της: Το παρεκκλήσι του Αγίου Ιωάννη του Ελεήμονα, του Αγίου Ιωάσαφ, του Ευαγγελισμoύ της Θεοτόκου, της Κοίμησης της Θεοτόκου, του Αγίου Γεδεών, της Αγίας Άννας στον Πύργο, του Αγίου Παντελεήμονα και του Αγίου Γεωργίου στο Καμπαναριό του Καθολικού. Επίσης η μονή Καρακάλου έχει τρία παρεκκλήσια έξω από τον περίβολό της: Το παρεκκλήσι της Αγίας Παρασκευής, των Αγίων Θεοδώρων και εκείνο του κοιμητηριακού της ναού, αφιερωμένο στους Αγίους Πάντες.
Balls to the Wall
Όλες οι συνθέσεις του δίσκου δημιουργήθηκαν από τα μέλη του συγκροτήματος, με τη σύζυγο του Βολφ Χόφμαν, Γκάμπι (γνωστή με το παρωνύμιο Deaffy), να συνεισφέρει στιχουργικά.
Μονή Καρακάλλου
Παρεκκλήσια και λείψανα
Διαθέτει αρκετά άγια λείψανα, όπως ένα τεμάχιο του Τιμίου Ξύλου, η κάρα του Αγίου Αποστόλου Βαρθολομαίου και του Αγίου Χριστοφόρου, η δεξιά του Αγίου Θεοδώρου του Στρατηλάτου, τα άγια λείψανα του Αγίου Οσιομάρτυρος Γεδεών και άλλα.
Κελιά
Από τα δεκαεπτά κελιά της μονής Καρακάλλου τα τρία βρίσκονται στις Καρυές, όπου βρίσκεται και το αντιπροσωπείο της. Τα άλλα δεκατέσσερα κελιά είναι διάσπαρτα στο δάσος της μονής, βορειοδυτικά από αυτή. Εκτός από το αντιπροσωπείο των Καρυών, σ' αυτά που κατοικούνται συγκαταλέγονται: το κελί των Τριών Ιεραρχών, του Τιμίου Προδρόμου, του Αγίου Νικολάου, καθώς και το κελί του Τιμίου Σταυρού. Η μονή απέχει 30 λεπτά από τη Μονή Φιλοθέου, με την οποία συνδέεται από ένα βαθύσκιωτο μονοπάτι, μιάμιση ώρα από τη Μονή Ιβήρων και γύρω στις τρεισήμισι ώρες από τη Μονή Μεγίστης Λαύρας.
Intel Pentium 4
Μέλη της οικογένειας Pentium 4
Οι εκδόσεις του επεξεργαστή Pentium 4 ήταν παρά πολλές και διαφοροποιούνταν από τις κάτωθι κωδικές ονομασίες:
Balls to the Wall
Τραγούδια του δίσκου
1. Balls to the Wall (Dirkschneider, Hoffmann, Frank, Baltes, Kaufmann, Deaffy) - 5:45
2. London Leatherboys (Dirkschneider, Hoffmann, Frank, Baltes, Kaufmann, Deaffy) - 3:57
4. Head Over Heels (Dirkschneider, Hoffmann, Frank, Baltes, Kaufmann, Deaffy) - 4:19